ইরি, পেনসিলভেনিয়া

ইয়ারি ইয়ারি হ্রদের দক্ষিণ তীরে অবস্থিত একটি শহর এবং ইয়ারি কাউন্টির সদরদপ্তর। সপ্তদশ শতাব্দীর মধ্যভাগ পর্যন্ত এখানে বসবাস করা ইয়ারি আদিবাসীদের নামেই এর নামকরণ করা হয়েছে। এটি পেনসিলভানিয়ার চতুর্থ বৃহত্তম শহর এবং উত্তর-পশ্চিম পেনসিলভানিয়ার বৃহত্তম শহর। ২০১০ আদমশুমারিতে এর জনসংখ্যা ছিল ১,০১,৭৮৬।  ২০১৯ এ এর জনসংখ্যা কমে দাঁড়ায় ৯৫,৫০৮। 

ইয়ারি শহরটি নিউইয়র্ক অঙ্গরাজ্যের বাফেলো শহর ও ওহাইও অঙ্গরাজ্যের ক্লিভল্যান্ড শহরের মাঝখানে পেনসিলভানিয়ার পিটসবুর্গ শহরের উত্তর দিকে অবস্থিত। প্রতিবছর চল্লিশ লক্ষ মানুষ প্রেস্ক আইল স্টেট পার্ক ও ওয়াল্ডামির পার্ক পরিদর্শনের জন্য আগমন করেন।

ইয়ারির অপর নাম "ফ্ল্যাগশিপ শহর"। অলিভার হ্যাজার্ড পেরির ফ্ল্যাগশিপ জাহাজ নায়াগ্রা ইয়ারি বন্দরেই অবস্থান করত।  ১৯৭২ সালে এটি যুক্তরাষ্ট্রের শ্রেষ্ঠ শহরের মর্যাদা লাভ করে। ২০১২ সালে এটি
১৮১২ যুদ্ধের পর যুক্তরাষ্ট্র, কানাডা ও যুক্তরাজ্যের পারস্পরিক শান্তি ও এরি হ্রদের যুদ্ধের ২০০ বছর বর্ষপূর্তি উপলক্ষে পেরি-২০০ উৎসব আয়োজন করা হয়।

ইতিহাস 
হাজার বছর ধরে আদিবাসী জনগণ এখানে বসবাস করত। শহরের পশ্চিমে মিলক্রিক টাউনশিপে সমারহেইম পার্ক প্রত্নতাত্ত্বিক এলাকায় প্রাচীন আমলের অনেক নিদর্শন দেখা যায়। ৮,০০০ খ্রিস্টপূর্ব থেকে ৫০০ খ্রিস্টাব্দ এ নিদর্শনগুলোর সময়কাল।

সপ্তদশ শতাব্দীতে বিভার যুদ্ধে কনফেডারেট শক্তিসমূহ আইরোকুইস-ভাষী ইয়ারি আদিবাসীদের পরাভূত করে এখানে কর্তৃত্ব প্রতিষ্ঠা করে। পরবর্তীতে সেনেকা জাতির অধিবাসীরা এখানে প্রভাব বিস্তার করে।

১৭৫৩ সালে ফ্রেঞ্চরা প্রেস আইল দুর্গ গঠন করে। প্রেস আইল কথাটির অর্থ উপদ্বীপ। ১৭৬০ সালে ফ্রেঞ্চ-ইন্ডিয়ান যুদ্ধের পর তারা এ দুর্গ ছেড়ে চলে যায়।
একই বছর ব্রিটিশরা এখানে একটি গ্যারিসন প্রতিষ্ঠা করে।
   
ইয়ারি শহরটি বিতর্কিত ইয়ারি ত্রিভুজের মধ্যে অবস্থিত। ম্যাসাচুসেটস, নিউইয়র্ক,কানেকটিকাট ও পেনসিলভানিয়া ইয়ারি ত্রিভুজের মালিকানা দাবি করে। ১৭৮৯ সালের ৯ জানুয়ারি আদিবাসীরা এক সম্মেলনে চুক্তি স্বাক্ষর করে ইয়ারি ত্রিভুজের উপর দাবি পরিত্যাগ করেন।  বিনিময়ে পেনসিলভানিয়া তাদের ২০০০ ডলার ও ফেডারেল সরকার ১২০০ ডলার পরিশোধ করে। সেনেকা জাতির অধিবাসীরা ৮০০ ডলারের বিনিময়ে ১৭৯১ সালের ফেব্রুয়ারিতে ভূমির উপর দাবি পরিত্যাগ করে। ১৭৯২ সালের ৩ মার্চ ১,৫১,৬৪০.২৫ ডলারের বিনিময়ে ম্যাসাচুসেটস, কানেকটিকাট ও নিউইয়র্ক দাবি পরিত্যাগ করে।

১৭৯৫ সালে পেনসিলভানিয়া বিধানসভা প্রেস আইল এলাকার ভূমি জরিপের জন্য আইন অনুমোদন করে। অ্যান্ড্রু এলিকট ইয়ারির নগর-পরিকল্পনা প্রণয়ন করে। ক্রমান্বয়ে এখানে বসতি স্থাপনের হার বাড়তে থাকে। লে.কর্নেল সেথ রিড ও তাঁর পরিবার নিউইয়র্কের জেনেভা শহর থেকে এখানে এসে বসতি নির্মাণ করেন।

১৮১২ এর যুদ্ধে প্রেসিডেন্ট জেমস ম্যাডিসন এখানে একটি নৌবহর প্রতিষ্ঠার অনুমতি দান করেন। পরবর্তীতে এটি জাহাজশিল্পের গুরুত্বপূর্ণ কেন্দ্র হয়ে ওঠে।

১৯১৫ সালের ৩ আগস্ট ইয়ারি হ্রদ ইয়ারি শহরতলিকে প্লাবিত করে এবং শহরের কালভার্ট ধসে পড়ে। এতে ২২৫টি বাড়ি ধ্বংস হয় ও ৩৬ জন মানুষ মারা যান। 

কয়লাশিল্প,মৎস্যশিল্পসহ অনেক শিল্প ইয়ারি শহরের অর্থনীতির প্রাণ ছিল। ক্রমশ এ শিল্পগুলো হুমকির সম্মুখীন হয় এবং সত্তরের দশকে অনেকে শহর ছেড়ে চলে যায়। 

১৯৭২ সালে এটি আমেরিকার শ্রেষ্ঠ শহর পুরস্কার লাভ করে এবং ১৯৬১,১৯৯৪,১৯৯৫ ও ২০০৯ সালে প্রতিযোগিতার চূড়ান্ত পর্যায়ে পৌঁছে।

ভূগোল 
উত্তর-পূর্বে ইয়ারি হ্রদ হতে শুরু করে অন্টারিও হ্রদ ও আটলান্টিক মহাসাগরে এর জলধারা প্রবাহিত হয়।

এর আয়তন ১৯.৩ বর্গমাইল, যার ১৯.১ বর্গমাইল স্থল ও ০.২ বর্গমাইল জল। এর উচ্চতম কাঠামো সেন্ট পিটার ক্যাথেড্রাল (২৬৫ ফুট) ও উচ্চতম ভবন রেনেসাঁ সেন্টার (১৯৮ ফুট)।

জনমিতি 
২০১০ সালের আদমশুমারিতে এরির বাসিন্দা ছিল ১,০১,৭৮৬ জন।  এখানে ২২,৯১৫টি পরিবার বসবাস করে। ইয়ারির ৮% বাড়ি ফাঁকা পড়ে রয়েছে। এর জনসংখ্যা ক্রমশ নিম্নমুখী।

ইয়ারির জনগণের গড় আয়ু ৩৪ বছর। এখানে ১৩% পরিবার ও ১৯% মানুষ দারিদ্র্যসীমার নিচে বসবাস করে। এদের অধিকাংশই ইউরোপীয় বংশোদ্ভূত। 

১৯৯০ সালে এখানে ইয়ারি আন্তর্জাতিক ইনস্টিটিউট স্থাপিত হয়,যা শরণার্থীদের জীবনমান উন্নয়নে ভূমিকা রাখে। 

বিংশ শতাব্দীর প্রথমভাগে এখানে রাশিয়ান অভিবাসন শুরু হয় এবং অর্থোডক্স চার্চ নির্মিত হয়।

এছাড়াও এখানে ইহুদি ও রোমান ক্যাথলিকদের একটি সমৃদ্ধ ঐতিহ্য ও সমাজ গড়ে উঠে।

২০১৬ সালে জনগণনা ব্যুরোর নিরীক্ষার আলোকে ২৪/৭ ওয়াল স্ট্রিট পত্রিকার প্রদত্ত ভাষ্যমতে , ইয়ারি শহরটি কৃষ্ণাঙ্গ আমেরিকানদের বসবাসের জন্য সবচেয়ে নিকৃষ্ট শহর।  তবে এর সঙ্গে অনেকেই দ্বিমত প্রকাশ করেছেন।

অর্থনীতি 
ইয়ারি শহরটি ইয়ারি হ্রদ ও সেন্ট লরেন্স সমুদ্রপথের প্রবেশদ্বার রূপে পরিচিত। সমুদ্র-সম্পর্কিত শিল্প ও ইস্পাত শিল্প একসময় যথেষ্ট প্রসার লাভ করেছিল।

পরবর্তীতে এখানে মাঝারি শিল্পের প্রসার ঘটে। স্বাস্থ্য, বীমা ও পর্যটন খাত-ও এখানে যথেষ্ট বিকাশ লাভ করেছে।

ইয়ারি "ইয়ারি ইনস্যুরেন্স গ্রুপ" ও "মারকুয়েট সেভিংস ব্যাংকের" সদর দপ্তর। ইয়ারি শহরে লর্ড কর্পোরেশনের কার্যক্রম রয়েছে।  এছাড়াও স্থানীয় ও জাতীয় সরকারি সংস্থা এবং ইয়ারি স্কুল ডিস্ট্রিক্টে প্রচুর লোকের কর্মসংস্থান হয়েছে ।

যুক্তরাষ্ট্রের ১০% প্লাস্টিক এখানে উৎপন্ন হয়। এছাড়া ইয়ারিতে জৈব জ্বালানি উৎপাদনের হার ক্রমাগত বৃদ্ধি পাচ্ছে। প্রতিবছর এখানে ৪৫ মিলিয়ন গ্যালন জৈবজ্বালানি উৎপন্ন হয়।  পেনসিলভানিয়ায় পোশাকের উপর কোনরূপ কর না থাকায় ওহাইও, অন্টারিও ও নিউইয়র্ক থেকে প্রচুর মানুষ এখানে কাপড় কিনতে আসেন।

তথ্যসূত্র 

 
১৭৯৫-এ প্রতিষ্ঠিত জনবহুল স্থান
১৭৯৫-এ পেন্সিলভেনিয়ায় প্রতিষ্ঠিত
পেন্সিলভেনিয়ার শহর
পেন্সিলভেনিয়ার কাউন্টি আসন
পেনসিলভেনিয়ার শহর